CELEX: 32012D0482
Language: da
Date: 2012-08-20 00:00:00
Title: 2012/482/EU: Kommissionens gennemførelsesafgørelse af 20. august 2012 om ændring af beslutning 2002/994/EF om beskyttelsesforanstaltninger over for animalske produkter importeret fra Kina (meddelt under nummer C(2012) 5753)  EØS-relevant tekst

22.8.2012   
            
            
               DA
            
            
               Den Europæiske Unions Tidende
            
            
               L 226/5
            
         KOMMISSIONENS GENNEMFØRELSESAFGØRELSE
   af 20. august 2012
   om ændring af beslutning 2002/994/EF om beskyttelsesforanstaltninger over for animalske produkter importeret fra Kina
   (meddelt under nummer C(2012) 5753)
   (EØS-relevant tekst)
   (2012/482/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 22, stk. 6, og
   ud fra følgende betragtninger:
   
               (1)
            
            
               Kommissionens beslutning 2002/994/EF af 20. december 2002 om beskyttelsesforanstaltninger over for animalske produkter importeret fra Kina (2) gælder for alle animalske produkter, der importeres fra Kina, og som er beregnet til konsum eller foder.
            
         
               (2)
            
            
               I henhold til nævnte beslutnings artikel 3 skal medlemsstaterne tillade import af de produkter, der er opført i del II i bilaget til beslutningen, når de er ledsaget af en erklæring fra den kompetente kinesiske myndighed om, at hver sending inden afsendelsen er blevet underkastet en kemisk test for at sikre, at de pågældende produkter ikke frembyder nogen risiko for menneskers sundhed. Testen udføres med særligt henblik på at påvise chloramphenicol, nitrofuran og nitrofuranmetabolitter.
            
         
               (3)
            
            
               Kinas kompetente myndighed har fremlagt en relevant plan for overvågningen af restkoncentrationer i honning bestemt til eksport til Unionen. Planen blev godkendt ved Kommissionens afgørelse 2011/163/EU af 16. marts 2011 om godkendelse af tredjelandes planer forelagt i henhold til artikel 29 i Rådets direktiv 96/23/EF (3).
            
         
               (4)
            
            
               Honning og gelée royale er i øjeblikket opført på listen i del II i bilaget til beslutning 2002/994/EF. Propolis og bipollen er produkter, som også stammer fra biavl, og i betragtning af de særlige forhold, der gælder for produktionsprocessen for disse animalske produkter, er den risiko for dyre- eller folkesundheden, som de udgør, minimal. Der er desuden givet hensigtsmæssige sikkerhedsgarantier for disse produkter i den overvågningsplan for restkoncentrationer for honning bestemt til eksport, som Kina har forelagt, og som er blevet godkendt ved afgørelse 2011/163/EU. Propolis og bipollen bør derfor opføres på listen over produkter i del II i bilaget til beslutning 2002/994/EF, som bør ændres i overensstemmelse hermed.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I del II i bilaget til beslutning 2002/994/EF indsættes følgende led:
   
               »—
            
            
               propolis og bipollen«
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 20. august 2012.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 24 af 30.1.1998, s. 9.
   
      (2)  EFT L 348 af 21.12.2002, s. 154.
   
      (3)  EUT L 70 af 17.3.2011, s. 40.